CELEX: 62008TN0567
Language: lv
Date: 2008-12-19 00:00:00
Title: Lieta T-567/08 P: Apelācijas sūdzība, ko par Civildienesta tiesas 2008. gada 9. oktobra spriedumu lietā F-49/06 Nijs /Revīzijas palāta 2008. gada 19. decembrī iesniedzis Bart Nijs

7.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 55/39
            
         Apelācijas sūdzība, ko par Civildienesta tiesas 2008. gada 9. oktobra spriedumu lietā F-49/06 Nijs/Revīzijas palāta 2008. gada 19. decembrī iesniedzis Bart Nijs
   
   (Lieta T-567/08 P)
   (2009/C 55/70)
   Tiesvedības valoda — franču
   Lietas dalībnieki
   
      Apelācijas sūdzības iesniedzējs: Bart Nijs, Bereldange (Luksemburga) (pārstāvis — F. Rollinger, advokāts)
   
      Cits lietas dalībnieks: Eiropas Kopienu Revīzijas palāta
   Apelācijas sūdzības iesniedzēja prasījumi
   
               —
            
            
               atzīt apelācijas sūdzību par pieņemamu;
            
         
               —
            
            
               atzīt apelācijas sūdzību par pamatotu;
            
         
               —
            
            
               tādēļ atcelt 2008. gada 9. oktobra rīkojumu lietā F-5/07 Bart Nijs/Eiropas Revīzijas palāta.
            
         Pamati un galvenie argumenti
   Ar šo apelācijas sūdzību tās iesniedzējs lūdz atcelt Civildienesta tiesas 2008. gada 9. oktobra spriedumu lietā F-49/06 Nijs/Revīzijas palāta, ar kuru kā daļēji nepieņemama un daļēji nepamatota ir noraidīta prasība, ar kuru apelācijas sūdzības iesniedzējs lūdza, pirmkārt, atcelt lēmumu 2005. gada paaugstināt amatā ietvaros nepaaugstināt apelācijas sūdzības iesniedzēju A*11 pakāpē, un, otrkārt, atlīdzināt zaudējumus.
   Lai pamatotu savu apelācijas sūdzību, apelācijas sūdzības iesniedzējs izvirza četrus pamatus, kas balstīti uz:
   
               —
            
            
               prasības pieteikuma un replikas raksta sagrozīšanu tiktāl, ciktāl ar apstrīdēto spriedumu pamats, kas balstīts uz iecēlējinstitūcijas lēmuma neesamību, kura nozīmē pilnīgu pamatojuma trūkumu, tika aizstāts ar pilnīgi citu pamatu;
            
         
               —
            
            
               pierādījumu neievērošanu un/vai sagrozīšanu, tā kā Civildienesta tiesa tos ir noraidījusi;
            
         
               —
            
            
               pierādīšanas pienākuma kļūdaina attiecināšanu, jo Civildienesta tiesai bija jāpieprasa pierādījumi atbildētājas apgalvojumiem;
            
         
               —
            
            
               nevainīguma prezumpcijas pārkāpumu, pirmajā instancē apelācijas sūdzības iesniedzējam piespriežot atlīdzināt tiesāšanās izdevumus.